Bjarne Rønning

Bjarne Rønning (født 1953) er en norsk forfatter. Han er tidligere fotballspiller, fotballtrener og lærer.

Rønning debuterte i 1977 med romanen Bjarne Huldasons sjøreise, som ble belønnet med Tarjei Vesaas' debutantpris. Boka handler om en ung gutts opplevelser til sjøs. Manuset til den norske spillefilmen Hockeyfeber skrev Rønning sammen med den kjente NRK-mannen Oddvar Bull Tuhus. Filmen regnes for å være en av de bedre gjengivelser av norsk idrettsmiljø og er blitt en klassiker. I romanen A-laget skildres et annet idrettsmiljø, nemlig elitefotballen.

Som fotballspiller var Rønning aktiv i Lyn og Kjelsås, som fotballtrener trente han først fotballklubben Sportsklubben Høken på Bleik, Andøya i Nordland, deretter Skeid og Lyn i landets elitedivisjon. Han var kjent for å komme med diverse poetiske gullkorn i intervjuer etter kampene, som for eksempel etter en seier med Lyn: «Det er med fotball som med jenter, det gjelder å holde på trua.» 
Han var også trener for Fredrikstad fotballklubb i perioden 1998/1999. Per 2024 er Bjarne pensjonist, går mye på ski og skriver fortsatt bøker.

 Bibliografi 
 Bjarne Huldasons sjøreise – roman (1977)
 Fra Silver Bar til Vassfaret – roman (1978)
 I sitt bilde – roman (1985)
 A-laget – roman (1988)
 Ulvenes flukt – ungdomsroman (1990) (illustrert av Egil Torin Næsheim)
 Faktagråten og andre dikt – dikt (2004)

 Filmmanus 
 Hockeyfeber (1983)

 Priser 
 Tarjei Vesaas' debutantpris 1977, for Bjarne Huldasons sjøreise

 Referanser 

 Eksterne lenker 


Kategori:Norske fotballtrenere
Kategori:Norske fotballspillere
Kategori:Norske romanforfattere
Kategori:Norske manusforfattere
Kategori:Norske forfattere av ungdomsbøker
Kategori:Fotballspillere for Lyn Fotball
Kategori:Fotballspillere for Kjelsås Fotball
Kategori:Fotballtrenere for FK Lyn
Kategori:Fotballtrenere for Skeid Fotball
Kategori:Fotballtrenere for Fredrikstad FK
Kategori:Vinnere av Tarjei Vesaas' debutantpris